'Heroidas, cartas y cantos de las heroínas', una obra interpretada per Marta Estal
13 de juny 2024

![](/media/u33dljb4/img_3092_c.jpg?width=850&height=566.6666666666666)

L'artista saguntina Marta Estal interpretarà este divendres, 14 de juny, a les 20.30 hores al Teatre de Begoña (c/ Progrés, 38, el Port de Sagunt) l'obra teatral _Heroidas Cartas y Cantos de las heroínas_. Este esdeveniment s'emmarca en la programació de Cultura de l'Ajuntament de Sagunt i l'entrada és lliure fins a completar aforament.

Música, teatre i poesia en femení plural: les cartes de les heroïnes mitològiques dialoguen amb l'òpera en una relectura contemporània de l'obra del poeta llatí Ovidi. El dolor, el desig, l'amor i la ràbia es donen cita en una proposta escènica que entrellaça peces per a soprano, baríton i piano amb escenes i monòlegs teatrals.

Les paraules d'Ariadna, Medea o Helena es reflectixen en àries immortals de Händel, Mozart o Puccini per a alçar un pont musical i teatral entre el món grecollatí i la nostra actualitat més immediata. Del mite a la realitat, de l'origen al present, les Heroidas d'Ovidi travessen més de vint segles com a ressons de les veus de dones que reclamen justícia i igualtat.

*   [](http://www.facebook.com/sharer.php?u=https://aytosagunto.es/va/actualitat/heroidas-cartas-y-cantos-de-las-heroinas-una-obra-interpretada-per-marta-estal/ "Facebook")
*   [](http://twitter.com/share?url=https://aytosagunto.es/va/actualitat/heroidas-cartas-y-cantos-de-las-heroinas-una-obra-interpretada-per-marta-estal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/heroidas-cartas-y-cantos-de-las-heroinas-una-obra-interpretada-per-marta-estal/ "Linked In")
*   [](mailto:?body=https://aytosagunto.es/va/actualitat/heroidas-cartas-y-cantos-de-las-heroinas-una-obra-interpretada-per-marta-estal/)